Πύργος 05-07-2016

 Α.Π.: 776

 **ΔΕΛΤΙΟ ΤΥΠΟΥ**

Ο Ιατρικός Σύλλογος Πύργου-Ολυμπίας εκφράζει την αμέριστη συμπαράστασή του προς τον λαό ολόκληρου του νησιού της Κέρκυρας και σαφώς συμμερίζεται και στηρίζει τις απόψεις του Ιατρικού Συλλόγου Κέρκυρας, όσον αφορά στο μείζον πρόβλημα των απορριμμάτων, που ταλανίζει τη τοπική κοινωνία του νησιού από μηνών, γνωρίζοντας πολύ καλά τις επιπτώσεις του, τόσο στη δημόσια υγεία όσο και στη γενικότερη κοινωνική και οικονομική ζωή του νησιού. Ιδιαίτερα σε αυτή την περίοδο όπου αποτελεί κορυφαία στιγμή για την τουριστική κίνηση, αλλά και για τα οικονομικά μεγέθη της τοπικής σας κοινωνίας.

Ο Ι.Σ.Π.Ο. και οι δημότες της πόλης μας αντιμετώπισαν τα τελευταία τρία χρόνια το ίδιο πρόβλημα με το δικό σας, αλλά και ακόμα το αντιμετωπίζουν σε μικρότερο ωστόσο βαθμό.

 Συμπαραστεκόμαστε με όλες μας τις δυνάμεις στον αγώνα όλων των φορέων του νησιού της Κέρκυρας, που σκοπό έχει στην άμεση αποκομιδή των απορριμμάτων αλλά και στην οριστική λύση.

Καλούμε όλους τους υπεύθυνους φορείς, από το Δήμαρχο έως την Κεντρική Κυβέρνηση, όπως λάβουν άμεσα μέτρα για την λύση της μάστιγας που απειλεί το νησί της Κέρκυρας, ούτως ώστε να βρεθεί άμεση αλλά και οριστική λύση στο πρόβλημα των απορριμμάτων του νησιού σας, προκειμένου οι πολίτες να διαβιούν σε υγιείς περιβαλλοντικές συνθήκες, η δε κοινωνική και οικονομική ζωή να επανέλθει σε φυσιολογικούς ρυθμούς

 Με συναδελφικούς χαιρετισμούς

 Για το Διοικητικό Συμβούλιο του Ι.Σ.Π.Ο.

 Ο Πρόεδρος Ο Αντιπρόεδρος Ο Γεν. Γραμματέας

Ευάγγελος Παπαγεωργίου Νίκος Κατσαρός Χρήστος Γιαννικούλης